Ko na ahiahiga ka loma nei, mai ite Ulu Komehina o Hulufakiga

#### Fakatomuaga

Ko te Ulu komehina o hulufakiga eo o ia te tiute ke hukehuke na togafitiga o tagata ite Ola malolo ma na koga/fale o tagata fai tauaale – Ei ei ai na tino ehe maua e latou he haolotoga ke ola ai. E aofia ai te Koviti-19 ma na koga e nonofo kehe ai ma taumamao ki ei ia tagata ke puipui mai ite famai tenei.

Ko te Ulu komehina e ia te ia te pule e mafai ai ke foki te fakatagagae ia ki ni tino ke olo ke fai ma ona hui ke kaumai ni fakamatalaga fakatatau kite koga pe malu puipuia ma haogalemu ia tagata ma o latou hakoga ka koi nonofo ai i loto ona koga ienei.

#### Nia te tutupu kafai e fai he hukehukega

Kua matau ko na hukehukega e fakataunuku e pa atu ki he lua itula e fai ai, ma ko te Ulu komehina ma tana vaega kaufaigaluega hukehuke, e taumafai ki latou ke nahe iei ni mea ke lave ma mataloa ai na hukehukega ienei.

Ko te tino e fai e ia na hukehukega, ka havali i kui loto ona koga ienei, e hukehuke ma kikila pe vehea te fakaogaga ma kikila pe lelei na koga ienei. E mafai ke tukituki ki ni potu oi kikila pe iei ni lihohi e i loto, e mafai foki ke kikila ke maua ai he malamalamaga atili ki te tulaga eiei ai na lihohi i loto ite koga tenei ma te fakaogaga.

Ko na tino hukehuke e mulimuli ki latou kina taki a te Ola malolo ma na puipuiga faka tatau kite koga tenei, e tatau ai te fai ona kie puipuia mai ite tauale.

#### E vehea ona ke iloa te hukugegukega

E fakalogo kini tala mai ina tino kua pa ki loto ina koga ienei. Kua tuku kiei ni tino mo he vaitaimi, ke kikila pe iei ni auga, ma te koga e fakanofo kehe ai ni tino kua mautinoa kua ia te ia ni auga ote tauale, ko na togafitiga ma na mea na pa ki latou kiei i loto ona koga ienei, e taua lele na mea ienei kite hukehuga a te Ulu komehina o hulufakiga.

E maea loa te fai ona hukehukega, e lafo te fekau/text pe imeli atu foki ke valakaulia ma fakailoa pe ko ai lava te nae i loto ote koga tenei kae fai te hukehukega ke mafai ke auai ma fakaoga te tino tena, ke tali e ia ni fehili ka tuku atu i luga ote laina (online), e fakatatau ki te latou nonofo i loto ona koga ienei. Kafai eiei ni tino nae i loto ote koga tenei kae oatu te vaega fai te hukehukega ote koga, kae e heki maua e ia ni fakamatalaga, kae e fiafia ke faka tumu ma tali na fehili ienei, e mafai ke lolomi ifo te igoa tenei lanu moana oi imeli kiei ma faka iloa kiei. [MIQ@ombudsman.parliament.nz](mailto:MIQ@ombudsman.parliament.nz). Fakamolemole tuku kite ulutala te topic tenei ‘MIQ survey’.

Ko na tino fai hukehuga e faka tino foki e latou ni, fehili pukupuku ke faka fehiligia ai na tino e nonofo ite koga tenei ite taimi e fai ai te hukehukega kite koga, e fakatino ienei fehili i luga o te telefoni pe kote Zoom. Kafai koe e fofou ke auai koe, fakamolemole lafo mai hau imeli kite [MIQ@ombudsman.parliament.nz](mailto:MIQ@ombudsman.parliament.nz) pe vili mai foki koe kite 0800 802 602. Fakamolemoe tuku ifo kite topiki ulutala ‘MIQ interview’. Ko na tino fai hukehukega e faka fehotaki atu ke fakataunuku na fehili ma ki latou uma na fakailoa mai.

Mo ni ie tahi fakamatalaga e tuku mai kia teki matou he vaega ote hukehukega, e puipuia ma teu i he koga e haogalemu. Ko koe foki na auai kina taliga fehili ienei,l koe ehe fakailoa i loto ona lipoti ienei a te Ulu komehina o hulufakiga.

Ko na fakamatalaga na maua mai ina hukehukega, ka fakaoga iena ke faka iloa ai ni mea e tatau ke fakatino ke fakalelei ai na koga ma na lihohi e fakaoga i loto ote koga tenei. E hauni e ia he lipoti fakatatau kite hukehukega na fai agai kite koga tenei. Hove ina maua ai e koutou ni tahi fakamatalaga kafai e uma te lolomi.

#### Faitioga

Ko te Ulu Komehina o hulufakiga e hukehuke kina koga e faka nonofo ai ia tagata ite puipuiga mai ite famai tenei, ke puipui mai te hakoga o te tagata kafai e tutupu ni mea ehe tatau ke tutupu i loto ite koga tenei. Ko te tulaga ote tino fai hukehukega la ehe aofia ai ni faitioga e fai.

Kafai ei ei hau faitioga, fakatatau ki na koga e nonofo ai, fakamoelmole faka fehotaki te pule ote koga pe kote hui huifua malolo. E mafai foki e koe ke faka fehotaki te koga tena e nonofo ai, eiei te latou kaufaigaluega, e mafai ke faka tumu hau pepa faitioga i luga ote neti pe mafai foki koe ke vili atu ite numela telefoni tenei 08004 76 647 (ehe totogia kafai e fakaoga te telefoni). MO ni ie tahi fakamatalga agai ki na faitioga ma na nofonofoga, e mafai ke maua e koe te pepa tenei ke fakatumu i luga ote neti <https://www.miq.govt.nz/about/contact-us/complaints-procedure/>.

Kafai kua uma ona fakatumu e koe na fehili ienei, kae e talitonu koe e heki fetaui ma lelei te tali atu ana ofiha ienei (ve kote Mataeke o pihinihi pe kote mataeke ote Ola malolo), e mafai la te Ulu komehina ote hukufakiga ke fehoahoani.

Ko te Ulu komehina o hulufakiga ka mafai foki ia oi fehoahoani atu kafai koe kua apalai ke mafai koe ke teka kehe mai ite koga e nonfo ai ia tagata puipuia, ma e kikila koe eiei he mea e fakahetonu ite faiga ona tulaga o tau apalai. E mafai ke maua atu ni ie tahi fakamatalaga agai kite Ulu komehina e maua ikinei <https://www.ombudsman.parliament.nz/what-we-can-help/complaints-about-government-agencies/how-make-complaint>

**Mo ni ie tahi fakamatalaga**

Mo ni ie tahi fakamatalaga agai ki na hukehukega a te Ulu komehina o hulufakiga ma na polokalame e avanoa i luga iite laina ite itulau tenei (<https://www.ombudsman.parliament.nz/what-we-can-help/monitoring-covid-19-managed-isolation-and-quarantine-facilities>)

Kafai ei ei ni au fehili agai ki ni huiga mai ite Ulu komehina o hulufakiga agai kina koga e nonofo puipuia ai ia tagata ma na polokalame agai ki na hukehukega, fakamolemole ko oi imeli mai kite ([MIQ@ombudsman.parliament.nz](mailto:MIQ@ombudsman.parliament.nz)). E mafai foki koe ke mulimuli mai ite Facebook (@ombudsmannz).